burgasdotpro/wikipedia huggingface dataset:
Maya Angelou

Maya Angelou, rodným menom Marguerite Ann Johnson (* 4. apríl 1928, St. Louis, Missouri, USA† 28. máj 2014, Winston-Salem, Severná Karolína) bola americká spisovateľka, poetka, scenáristka, filmová producentka a aktivistka.
Najslávnejšie sú jej autobiografické knihy, najmä prvá popisujúca neľahké detstvo a dospievanie černošského dievčaťa v časoch, keď nebolí pre čiernu menšinu vybojované základné práva: "I Know Why the Caged Bird Sings" z roku 1969. Literárna kritika knihu ocenila ako úplne novú formu autobiografickej beletrie. Bola spolupracovníčkou Martina Luthera Kinga i Malcolma X a bojovníčkou za práva žien. Bola považovaná za jednu z hovorcov černošskej komunity v USA. V roku 1993 recitovala svoju báseň pri prezidentskej inaugurácii Billa Clintona. Nadviazala tak na tradíciu Roberta Frosta, ktorý recitoval svoje verše pri inaugurácii Johna F. Kennedyho roku 1961.
Ocenenia.
Okrem mnohých iných ocenení získala trikrát cenu Grammy, v roku 2011 dostala Prezidentskú medailu slobody.
Africa (skladba Rose Laurens)

„Africa“, tiež nazývaná ako „Africa (Voodoo Master)“, je skladba francúzskej speváčky Rose Laurens. Nahraná a vydaná ako singel bola v roku 1982 vo Francúzsku a v marci 1983 pre zvyšok sveta. Je jedným zo singlov vydaných z jej druhého štúdiového albumu "Déraisonnable". Verzia na 7" gramofónovej platni je kratšia oproti albumovej verzii. Skladba sa ihneď stala obrovským hitom v mnohých krajinách a obsadila 1. miesta. Vo Francúzsku singel získal platinovú platňu za predaj viac ako 1 milión kópií.
Nikodamos z Mainalu

Nikodamos () bol grécky sochár na prelome 5. a 4. storočia pred Kr. 
Nikodamos, sochár z arkádskeho Mainalu, bol činný na konci 5. a na začiatku 4. storočia pred Kr. Zo starovekých autorov sa o jeho sochárskych dielach zmienil grécky cestovateľ Pausanias, ktorý vo svojej sprievodcovskej príručke po Grécku uvádza, že ich videl v Olympii.
Boli to sochy olympijských víťazov, a to pankratistov Androsthena, víťaza hier v rokoch 420 a 416 pred Kr. a Antiocha, víťaza hier v roku 400 pred Kr. a socha Damoxenida, víťaza hier v boxe v roku 384 pred Kr., z ktorej sa južne od chrámu bohyne Héry našiel podstavec aj so stopami nôh a nápisom, ďalej to bola socha bohyne Atény s prilbou na hlave a aigidou ("aigis" bol pancier zdobený hlavou Medúzy so skrútenými hadmi na okrajoch), venovaná Diovi Olympskému ľudom Élidy a socha, ktorá sa podľa Pausania podobala na Herakla strieľajúceho šíp na nemejského leva. Táto socha bola darom od Hippotióna z Tarentu. 
Dôkazom tvorby tohto umelca je aj jeho menom signovaný podstavec zo sochy, datovaný do 4. storočia pred Kr., nájdený v Delfách. Tento podstavec bol základňou sochy, ktorú Apolónovi venoval "proxenos" Etairichos, syn Théróna.
Vojenský terminologický a výkladový slovník

Vojenský terminologický a výkladový slovník je terminologický slovník obsahujúci základnú slovenskú terminológiu z oblasti vojnového a medzinárodného práva verejného, vojenskej vedy, vojenského školstva, vojenských zbraní a vojenskej techniky, ktorý má zároveň čiastočne charakter prekladového slovníka, nakoľko k jednotlivým heslám sú priradené ich ekvivalenty v angličtine.
Slovník zostavil autorský kolektív pod vedením pplk. vo výslužbe (v. v.) Dušana Valla. Anglické ekvivalenty k heslám preložila Anna Čekanová, jazykovú úpravu zabezpečila Emília Hnátová, dizajn obálky navrhol Ľubomír Zabadal a oponentúru diela vykonali plk. v. v. Mikuláš Rybár a plk. gšt. v zálohe Milan Kulich.
Ako základ pre slovnú zásobu slovníka slúžil Vallov "Krátky výkladový slovník vojenskej terminológie" vydaný Vojenskou a tlačovou agentúrou Ministerstva obrany Slovenskej republiky v roku 1997. K pokračovaniu v spracovávaní problematiky vojenskej terminológie do podoby rozšíreného terminologického slovníka pplk. D. Valla viedla skutočnosť, že po zániku Česko-Slovenska a vzniku samostatného Slovenska došlo v rezorte obrany k nárastu publikačnej aktivity spojenej s vydávaním rôznych predpisov, smerníc, vykonávacích pokynov a pod., v ktorých sa často objavovala nejednotnosť v obsahu používaných slov a slovných spojení. Ďalší problém predstavovalo preberanie nových výrazových prvkov od ozbrojených síl západných štátov, ktoré "„sa často prekladajú neodborne, povrchne, pričom nezohľadňujú už pomerne pevne stabilizovanú slovenskú vojenskú odbornú terminológiu“". Aktuálnosť týchto podnetov zvýraznili ambície Slovenska o vstup do Organizácie Severoatlantickej zmluvy (NATO).
Slovník obsahuje 255 strán a približne 4800 hesiel. Vydal ho Ing. Milan Kvasnica vo februári 2004, tlač a knihárske spracovanie zabezpečila Tlačiareň Iris v Bratislave. V pôvodnom náklade 500 kusov bola jeho cena 490 Sk.
Deinomenes

Deinomenes alebo Deinomenés ("Deinomenes", iný prepis: "Deinomenés") môže byť:
Czarny Staw Polski

Czarny Staw Polski alebo Czarny Staw je pleso v poľskej časti Vysokých Tatier v Doline Pięciu Stawów Polskich. Z južnej strany ho ohraničujú Liptovské múry (na úseku od Hladkého štítu po Kotelnicu). Na severe ho ohraničuje morénový val. Hladina plesa je vo výške , má plochu , hĺbku . Pleso odvodňuje potok tečúci do Wielkého Stawu.
Potok vytvára početné ramená a mláky, kde rastie viacero druhov rastlín bahno a rašelinomilných rastlín.
Przedni Staw Polski

Przedni Staw Polski alebo Przedni Staw je pleso v poľskej časti Vysokých Tatier. Nachádza sa vo východnej časti Doliny Pięciu Stawów. Hladina plesa je vo výške , má plochu a hĺbku . Lemujú ho juhovýchodné svahy Opaloneho Wierchu, od severu a východu ho ohraničujú kupolové balvany Wyżnej Kopy () a Niżnej Kopy ().
Pod Niżnou Kopou, nad jazerným brehom, v rokoch 19481953 bola postavená Chata PTTK v Doline Pięciu Stawów Polskich.
Vody z plesa pretekajú cez Mały Staw Polski do plesa Wielki Staw Polski, z ktorého vyteká potok Roztoka. Pleso bolo umelo zarybnené pstruhmi.
George Benson

George Benson (* 22. marec 1943, Pittsburgh, Pensylvánia, USA) je americký hudobník, gitarista a spevák-skladateľ. Svoju hudobnú kariéru začal, keď mal 21 rokov ako džezový gitarista. Používal techniku hry dopadom, ktorá je podobná technike gypsy jazzových gitaristov ako Django Reinhardt.
Jeho album "Breezin’" bol certifikovaný tromi platinovými platňami, pričom v roku 1976 obsadil 1. miesto v americkom rebríčku Billboard 200. Počas 80. rokov mal veľkú návštevnosť svojich koncertov, pričom stále jeho úspech pokračuje. Benson takisto obdržal hviezdu na Hollywoodskom chodníku slávy.
The White Stripes

The White Stripes bola americká rocková dvojica založená v roku 1997 v meste Detroit. Jej členmi boli Jack White (texty, spev, gitara, klavír, mandolína) a Meg White (bicie, spev). Potom, ako vydali niekoľko albumov a singlov sa v roku 2002 dostali do väčšieho povedomia verejnosti ako súčasť garage rock revival scény. Medzi ich kritikmi uznávané albumy patria "White Blood Cells" a "Elephant". Z druhého menovaného albumu bol vydaný singel „Seven Nation Army“ s jeho basovou linkou sa stal signature song. V roku 2011 sa dvojica rozišla potom, ako mala dlhú prestávku v nahrávaní a koncertovaní. Z ich troch posledných albumov každý vyhral cenu Grammy v kategórii Najlepší alternatívny album.
Rock ’n’ Roll Is King

„Rock ’n’ Roll Is King“ je skladba anglickej rockovej skupiny Electric Light Orchestra. Vydaná bola ako singel v roku 1983 z ich albumu "Secret Messages". S touto skladbou sa skupina po hudobnej stránke vrátila k svojím rockovým koreňom. Skladba tiež obsahuje husľové sólo, ktoré zahral Mik Kaminski.
V britskom rebríčku UK Singles Chart obsadil singel 13. miesto a 19. miesto v americkom rebríčku Billboard Hot 100.
Akcia K

Akcia K (čes. ) môže byť:
Polymnéstos

Polymnéstos ("Polymnéstos") môže byť:
Seven Nation Army

„Seven Nation Army“ (tiež štylizované ako „7 Nation Army“) je skladba americkej rockovej dvojice The White Stripes. Vydaná bola ako hlavný singel z ich štvrtého štúdiového albumu "Elephant" v marci 2003. Singel obsadil 1. miesto v americkom alternatívnom rebríčku Alternative Songs. Takisto vyhral cenu Grammy v kategórii Najlepšia rocková pieseň.
Skladba je známa svojím základným riffom, ktorý je hraný takmer počas celej skladby. Hoci tento zvuk znie ako by bol vytvorený basovou gitarou (nástroj, ktorý skupina predtým nikdy nepoužila), v skutočnosti ho vytvoril Jack White použitím gitary Kay Hollowbody z 50. rokov cez pedálový efekt DigiTech Whammy, ktorý znížil tón o oktávu. Kombinácia popularity skladby, jej známeho riffu a vzdorového textu viedla k tomu, že sa skladba stala signature song. Často je tiež skladba označovaná za jednu z najlepších skladieb 00. rokov, pričom je používaná na športových podujatiach a politických protestoch.
Zoznam skladieb.
7" singel obsahuje iba prvé dve skladby.
Annales

Annales môže byť:
Slovenská florbalová extraliga mužov 2017/18

Slovenská florbalová extraliga mužov v sezóne 2017/18 bol 17. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). Na začiatku začala súťaž s 12 družstvami, podobnej ako v predchádzajúcej sezóne, ale v januári 2018 sa z nej odhlásila FBC Skalica a v súťaži tak účinovalo iba 11 družstiev. Titul obhájilo družstvo Tsunami Záhorská Bystrica, ktoré vo finálovej sérii zvíťazilo nad FbO Florko Košice.
Systém súťaže.
Systém súťaže sa oproti predchádzajúcim ročníkom nezmenil. Po základnej časti, v ktorej odohral každý s každým zápasy jedenkrát doma a vonku, nasledovalo play-off ôsmich najvyššie umiestnených družstiev. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodovalo lepšie umiestnenie porazených semifinalistov v základnej časti. Nakoľko sa jedno družstvo behom sezóny odhlásilo, zo súťaže do 1. ligy nikto nezostúpil. Predposledné družstvo odohralo baráž s 2. tímom 1. ligy.
Účastníci.
Poznámka: Družstvo FBC Skalica sa počas sezóny v januári 2018 zo súťaže odhlásilo. Dôvodom odhlásenia boli finančné problémy spojené aj s udelením pokuty od ligovej komisie SZFb a následným odstúpením hlavného sponzora od klubu.
Baráž o extraligu.
V barážovej sérii sa družstvo zo Sabinova nedokázalo v extralige zachrániť a v nasledujúcej sezóne do nej postúpil prvoligový Snipers Bratislava.
Anexia (rozlišovacia stránka)

Anexia môže byť:
Formula 2 v roku 2018

Sezóna 2018 Formuly 2 bola druhým ročníkom šampionátu FIA Formula 2. Šampionát prebiehal počas dvanástich závodných víkendov popri niektorých Veľkých cenách Formuly 1.
Víťazom šampionátu jazdcov sa stal George Russell s bodovým náskokom 68 bodov pred druhým Landom Norrisom. Šampionát tímov vyhral tím Carlin.
Ludger Oeing-Hanhoff

Ludger Oeing-Hanhoff (* 22. december 1923, Marl† 6. máj 1986, Tübingen) bol nemecký filozof.
Životopis.
Ludger Oeing-Hanhoff študoval filozofiu, katolícku a protestantskú teológiu a klasickú filológiu na univerzitách v Münsteri, Tübingene, Fribourgu a Leuvene. V roku 1951 obhájil na univerzite v Münsteri dizertačnú prácu s názvom "Ens et unum convertuntur. Stellung und Gehalt des Grundsatzes in der Philosophie des heiligen Thomas von Aquin" a získal akademickú titul "Dr. phil".
Od roku 1956 pôsobil na univerzite v Münsteri ako odborný asistent profesora Otta Mosta (1904 – 1968). Zároveň bol členom münsterského interdisciplinárneho inštitútu "Collegium Philosophicum", ktoré v tom čase viedol Joachim Ritter (1903 – 1974).
V roku 1962 sa habilitoval v odbore "filozofia" na univerzite v Münsteri. Témou jeho habilitačnej práce bol "Descartes und der Fortschritt der Metaphysik" (Descartes a pokrok metafyziky). V roku 1966 bol vymenovaný za riadneho profesora filozofie.
V roku 1967 sa stal riadnym profesorom filozofie na univerzite v Gießene. Zaviedol nový systém štúdia filozofie, inicioval vznik interdisciplinárneho "Centra pre filozofiu a základy vedy" (Zentrum für Philosophie und Grundlagen der Wissenschaft).
Od roku 1974 pôsobil ako vedúci "Katedry filozofických základov teológie" (Lehrstuhl für philosophische Grundfragen der Theologie) na univerzite v Tübingene.
Oeing-Hanhoff bol spoluautorom "Historického slovníka filozofie" (Historisches Wörterbuch der Philosophie) a spoluvydavateľom odborného teologického časopisu "Theologische Quartalschrift" ako aj ročenky "Philosophisches Jahrbuch der Görresgesellschaft".
Ludger Oeing-Hanhoff sa svojím interdisciplinárnym prístupom usiloval súčasne obohatiť tak teológiu, ako aj filozofiu. K riešeniu jednotlivých odborných problémov vždy pristupoval majúc na zreteli komplexné dejiny filozofie, metodológiu, metafyziku a ďalšie filozofické traktáty, náboženskú filozofiu a v neposlednom rade aj teológiu v jej historických súvislostiach.
Ťažiskom jeho práce bola metafyzika a jej vzťah ku katolíckej teológii a vplyv na novovekú filozofiu. Nemožno tiež nespomenúť jeho snahu o filozofickú reflexiu trinitárnej štruktúry ľudskej bytosti ako obrazu Najsvätejšej Trojice.
Samy Naceri

Saïd „Samy“ Naceri (* 2. júl 1961, Paríž, Francúzsko) je francúzsky herec, známy predovšetkým vďaka hlavnej úlohe vo filmovej sérii "Taxi" a vo filme "Kódex".
Naceri bol ženatý s francúzskou herečkou Marie Guillard, s ktorou má syna Juliana (* 1995).
Pilot (rozlišovacia stránka)

Pilot môže byť:
PILOT je programovací jazyk, pozri PILOT (programovací jazyk)
Aak (hudba)

Aak (výslovnosť IPA: [a.ak]; hangul: 아악, hanča: 雅樂, prepis: aak; doslova: „elegantná hudba“) je žáner kórejskej dvorskej hudby, ktorý sa vyvinul počas vlády dynastie Korjo (9381392) z importovanej čínskej dvorskej hudby jajüe, ktorá sa do Kórey dostala s darom 428 hudobných nástrojov, ktoré spolu s kostýmami a predmetmi na rituálny tanec i hudobníkmi kórejskému cisárovi Jedžongovi v roku 1116 venoval čínsky cisár Chuej-cung.
Pľuzgiernik lekársky

Pľuzgiernik lekársky (názvy používané mimo taxonómie: španielska muška, kantarida, kantarída; lat. "Lytta vesicatoria", "Cantharis vesicatoria", "Meloë vesicatoria") je jedovatý chrobák patriaci do čeľade májkovitých.
Život.
Vyskytuje sa v teplejších oblastiach. U nás sa objavuje v prvej polovici júna. Dospelé jedince sa hromadne vyskytujú na listnatých stromoch, najmä na jaseňoch, na ktorých požierajú listy. Samice kladú vajíčka do blízkosti hniezd samotárskych včiel (otvor v zemi). Vyliahnuté larvy vylezú na kvitnúcu rastlinu a čakajú na príchod včely. Pomocou troch pazúrikov sa prichytia na včelu, ktorá ich zanesie do hniezda. Tam sa larvy pľuzgiernika živia včelími larvami a zásobami včelích potravín.
Veľkosť a vzhľad.
Celé telo aj s končatinami a tykadlami má kovovo-zelené. Hlavu má riedko ochlpenú a krovky lysé. Tykadlá sú článkované. Dosahuje dĺžku 12 – 21 mm. Už na diaľku sa prezrádza charakteristickým zápachom – „myšinou“.
Jedovatosť.
Telo chrobáka obsahuje prudký jed kantaridín, ktorý nebezpečne pôsobí na obličky. Jedovatá látka bola odhadnutá na približne 0,2 – 0,7 mg na chrobáka. Jed produkujú hlavne samce. Chrobák taktiež vylučuje jedovaté činidlo, ktoré vylučuje z kĺbov ako mliečnu kvapalinu. Kontakt s touto tekutinou spôsobuje vznik pľuzgierov.
Z chrobáka sa vyrábajú tri druhy drog. Najznámejšia je droga tvorená usušeným telom chrobáka, nazývaná kantarida, kantaridy, španielska muška či španielske mušky. Obsahuje okrem iného vyššie uvedený kantaridín a v minulosti sa používala aj ako známe afrodiziakum – pozri španielska muška.
Aab

Aab môže byť priezvisko:
AaB môže byť:
AAB môže byť:
Ak

Ak môže byť:
AK môže byť skratka výrazov:
Volejbalová extraliga mužov 2017/18

Volejbalová extraliga mužov v sezóne 2017/18 bol 26. ročník extraligy volejbalistov, najvyššej volejbalovej súťaže mužov na Slovensku, ktorú kontroluje Slovenská volejbalová federácia (SVF). V extralige súťažilo 9 družstiev, rovnako ako v minulej sezóne. Družstvá VKP Bystrina SPU Nitra, TJ Spartak Myjava a VK KDS Šport Košice účinkovali zároveň aj v Stredoeurópskej lige. Titul získalo družstvo VK Prievidza, ktoré vo finálovej sérii zvíťazilo nad obhajcom prvenstvaVKP Bystrina SPU Nitra.
Systém súťaže.
Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.4. a o 5.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinálové duely play-off sa hrali na 2 víťazné zápasy, semifinálové duely a duel o 3. miesto na 3 víťazné zápasy, duely o umiestnenie na 2 hrané zápasy a finálový duel na 4 víťazné zápasy. Zo súťaže priamo nevypadlo žiadne družstvo; družstvo na 9. mieste v nadstavbovej skupine odohralo prelínaciu súťaž s dvoma účastníkmi 1. ligy.
Účastníci.
Poznámka: VK Spartak UJS Komárno, ktoré skončilo v predchádzajúcej sezóne na 7. mieste, nepodalo prihlášku do extraligy, ale iba do 1. ligy. O chýbajúce miesto prejavil záujem klub VO AC UNIZA Žilina, ktorý ale nedoložil podklady pre zaradenie družstva do súťaže a jeho žiatosť bola preto zo strany SVF neakceptovaná. Klub však splnil požiadavky pre zaradenie družstva do 1. ligy, o ktorú napokon prejavil záujem.
Bodovanie.
Pre určenie víťaza a poradia družstiev sa posudzujú nasledovné kritériá:
Dohodový dub

Dohodový dub (iné názvy: Dub dohody, Dub Malé dohody, Masarykův dub) je pamätný strom, ktorý rastie v lánskej obore. Je pamätný v historickom zmysle, ochrana v súlade so zákonom č. 114/1992 Sb. vyhlásena nebola (chránený je ako súčásť CHKO Křivoklátsko).
História a povesti.
Lánská obora sa 21. júla 1921 spolu so zámkom stala majetkom československého štátu. Keďže zámok slúžil ako letné sídlo prezidenta, bola obora využívaná aj k reprezentačným účelom pre zahraničných návštevníkov. Traduje sa, že pod starým dubom podpísal prezident Masaryk roku 1922 (uvádzané aj 1924 alebo 1925) Malú dohodu za prítomnosti rumunského kráľa Karola II. (ten sa však kráľom stal až v roku 1930) alebo juhoslovanského kráľa Alexandra.
Tomáš Garrigue Masaryk sa pri dube stretával aj s pátečníkami, medzi ktorých patrili napríklad Josef Čapek a Karel Čapek.
Ďalšie zaujímavosti.
Dohodovému dubu bol venovaný priestor v relácii Českej televízie "Paměť stromů", konkrétne v diely č. 8: "Stromy královské". V jeho blízkosti bola natočená aj "Rajská sonáta", sekvencia z filmu Markéta Lazarová (1966-1967).
Eliášovský les

Eliášovský les je územie európskeho významu v správe štátnej ochrany prírody Správa CHKO Dunajské luhy.
Nachádza sa v katastrálnom území obce Nový Život v okrese Dunajská Streda v Trnavskom kraji s rozlohou 30,640 ha s nadmorskou výškou od 119 do Územie bolo vyhlásené výnosom MŽP SR č.3/2004-5.1 v roku 2004 na rozlohe 32,25 ha, ktorým sa vydáva národný zoznam území európskeho významu.
Predmet ochrany.
Predmetom ochrany sú biotopy:
Predmetom ochrany sú tieto druhy:
Fauna.
Obojživelníky:
V dostupných zdrojoch je uvádzaný len jeden druh, skokan štíhly ("Rana dalmatina"). Vzhľadom na blízkosť rieky Malý Dunaj a rybníkov Rybáreň sv.Petra je možné predpokladať väčší počet druhov.
Vtáky:
Staršie lužné lesy rieky Malý Dunaj s veľkým podielom pôvodných druhov stromov poskytujú vhodné prostredie pre viaceré druhy ďatlov. Bol tu zistený najmenší druh ďateľ malý ("Dendrocopos minor"), ďateľ veľký ("Dendrocopos major"), žlna zelená ("Picus viridis"), žlna sivá ("Picus canus") a tesár čierny ("Dryocopus martius").
Rob Dougan

Robert Don Hunter "Rob" Dougan (* 21. marec 1969, Sydney, Nový Južný Wales, Austrália) je austrálsky hudobný skladateľ, ktorý je známy miešaním hudobných žánrov, a to orchestrálnu hudbu s trip-hopom a bluesovými vokálmi. 
Najviac známym sa však stal vďaka svojmu prelomovému hitu „Clubbed to Death (Kurayamino Variation)“ z roku 1995, ktorý sa objavil vo filme "Matrix" (1999). Skladba bol v roku 2002 na jeho albume "Furious Angels". Takisto sa podieľal na verzii Clubbed to Death skladby „Porcelain“ od Mobyho alebo na remixe skladby „Numb“ od skupiny U2, ktorý niesol názov „Numb (Gimme Some More Dignity Mix)“.
Obrana štátu

Obrana štátu je súhrn opatrení, ktorými štát zachováva mier, bezpečnosť, suverenitu, územnú celistvosť a nedotknuteľnosť svojich štátnych hraníc a svojho územia a plní záväzky, ktoré mu vyplývajú z medzinárodných zmlúv o spoločnej obrane proti napadnutiu ako a z ďalších medzinárodných zmlúv vojenskej povahy. Patrí k nej aj súhrn opatrení štátu na boj s terorizmom.
Volejbalová extraliga žien 2017/18

Volejbalová extraliga žien v sezóne 2017/18 bol 26. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo 10 družstiev, rovnako ako v minulej sezóne. Titul získalo družstvo STRABAG VC FTVŠ UK Bratislava, ktoré vo finálovej sérii zvíťazilo nad obhajcom prvenstva z VK Slávia EU Bratislava.. Obaja finalisti účinkovali v tejto sezóne aj v Stredoeurópskej lige.
Systém súťaže.
Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.4. a 5.10. miesto. Družstvá si body zo základnej časti prenášali do nadstavbovej časti, v ktorej odohrli zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových duelov play-off. Štvrťfinálové duely a duely o umiestnenie sa hrali na 2 víťazné zápasy a semifinále, finále a o duel o 3. miesto na 3 víťazné zápasy. Zo súťaže nevypadlo priamo žiadne družstvo, družstvá na 9. a 10. mieste odohrali prelínaciu súťaž s víťazmi regionálnych skupín 1. ligy.
Účastníci.
Poznámka: Družstvo BVK Bratislava nesie v tejto sezóne mediálny názov "STRABAG VC FTVŠ UK Bratislava".
Bodovanie.
Pre určenie víťaza a poradia družstiev sa posudzujú nasledovné kritériá:
Stollwerck

Stollwerck (výslovnosť "štolverk") je nemecká firma vyrábajúca cukrovinky, predovšetkým čokoládu.
História.
V roku 1839 začal v Kolíne miestny cukrár Franz Stollwerck vyrábať pastilky proti kašľu. V roku 1860 rozšíril prevádzku o spracovanie kakaa, ktoré sa stalo hlavným artiklom. Roku 1871 bola založená firma jeho piatich synov Gebrüder Stollwerck, ktorej sa podarilo preniknúť do väčšiny Európy. V Rakúsku-Uhorsku vyrábala aj obľúbené značky "Alpia" a "Alpenrose". Prenikla aj do Spojených štátov, kde otvorila závody v New Yorku a Stamforde.
Na vrchole slávy koncom 19. a začiatkom 20. storočia produkovala aj taký tovar, ako reklamné fonografy, filmové premietačky či predajné automaty. Dve svetové vojny, veľká hospodárska kríza i strata nemeckých kolónií viedli k postupnému úpadku podniku. V roku 1972 sa stal majiteľom Hans Imhoff, ktorému sa podarilo zvýšiť obrat, v deväťdesiatych rokoch otvoril filiálky v Maďarsku a Rusku, v roku 1993 založil v Kolíne nad Rýnom múzeum čokolády. Napriek tomu firma neudržala samostatnú existenciu a roku 2002 sa stala súčasťou koncernu Barry Callebaut, čo viedlo o.i. k uzavretiu pôvodnej kolínskej prevádzky.
Bratislavská továreň.
V roku 1896 založila spoločnosť továreň v Bratislave na Račianskej ceste. Bola najväčšou továrňou svojho druhu v Uhorsku – vyrábala čokoládové výrobky, kakao a cukrovinky. Zamestnávala 58 úradníkov a asi 400 až 900 robotníkov, prevažne žien. Vyrábalo sa tu najmä na export a to do západoeurópskych štátov a na Balkán. Do roku 1938 zaujímala taktiež významné miesto v česko-slovenskom čokoládovom priemysle. Dodnes sa zachovali niektoré objekty pôvodnej továrne. Továreň funguje dodnes, ako závod Figaro koncernu Mondelēz.
V populárnej kultúre.
Továreň Stollwerck vyrábala tiež cmúľacie cukríky. Pretože si na nich nejeden konzument vylámal zuby, vžilo sa ľudové porekadlo „"tvrdý ako štolverk"“. To sa neskôr začalo používať aj v prenesenom zmysle - napr. pre človeka nechápavého alebo opitého do bezvedomia.
Hevešská župa (Uhorsko)

Hevešská župa resp. Hevešská stolica resp. Hevešský komitát (iný názov: Heveš; maď. "Heves vármegye", nem. "Komitat Hewesch", rum. "Comitatul Heves") bola župa resp. stolica resp. komitát v Uhorsku. Hlavným mestom bol Jáger. Súčasná Hevešská župa v Maďarsku je o niečo menšia a pozostáva z bývalej Hevešskej župy.
Okresy.
V roku 1910 sa Hevešská župa delila na 6 slúžnovských okresov:
Cymindis ornata

Cymindis ornata je druh bystrušiek z podčeľade "Harpalinae". Klasifikoval ho nemecko-ruský entmológ Gotthelf Fischer von Waldheim v roku 1823, ktorý ho objavil na Kryme.
Zadni Staw Polski

Zadni Staw Polski alebo Zadni Staw, niekedy "Zadni Staw pod Kołem" aj "Staw pod Kołem" je ľadovcové pleso v poľskej časti Vysokých Tatier v Dolinke pod Kołem, na hornom poschodí Doliny Pięciu Stawów Polskich. Má oválny tvar, plochu , hĺbku . Leží vo výške Je druhým najvyššie položeným v Poľsku (po Zadnim Mnichowym Stawkem). Spája ho potok (často sa strácajúci pod kameňmi) s na juhovýchode ležiacim Wolim okom. Nad plesom sa týčia štíty: Závratová veža, Svinica, Valentkova, Liptovské múry. V zime pleso zamŕza do rekordných hĺbok. V roku 1938 bola hrúbka ľadu .
Predný štôlsky hrb

Predný štôlsky hrb (, , ) je elevácia v severnom hrebeni Končistej, medzi Zadnou Končistou štrbinou (Zadným štôlskym hrbom) a Končistou štrbinou (severným vrcholom Končistej) vo Vysokých Tatrách.
Názov.
Názov je nový. Uviedol ho v monografii o Tatrách poľský tatranský historik Witold Henryk Paryski. Bol vyvolaný potrebou detailnej horolezeckej orientácie. Všeobecne býva objekt považovaný len za vyvýšeninu severného hrebeňa Končistej.
Turistika.
Je prístupný len v sprievode horského vodcu.
Loktibrada

Loktibrada (, , ) je skalná ihla medzi Lastovičou štrbinou (Malým Pyšným štítom) a Pawlikowského štrbinou (Pyšným štítom) vo Vysokých Tatrách.
Názov.
Je to veľmi pekná, fantastická asi vysoká skalná ihla, ktorá pripomína rozprávkovú bytosť.
Turistika.
Je prístupná len v sprievode horského vodcu.
Veľvyslanectvo Slovenskej republiky v Bangkoku

Veľvyslanectvo Slovenskej republiky v Bangkoku, skrátene VV SR v Bangkoku () je zastupiteľský úrad Slovenska, ktorému diplomaticky a konzulárne prislúcha Thajsko, Laos, Kambodža a Mjanmarsko. Sídli na 9. poschodí mrakodrapu BKI Tower (nazývaný aj YWCA Building) na South Sathorn Road 25 v Bangkoku v Thajsku. Veľvyslanectvo riadi mimoriadny a splnomocnený veľvyslanec Stanislav Opiela, ktorý bol vymenovaný prezidentom SR Andrejom Kiskom 15. decembra 2015 a funkcie sa ujal 30. decembra 2015.
Zastupiteľský úrad nadväzuje na veľvyslanectvo ČSFR v Bangkoku, ktoré bolo zriadené začiatkom roka 1991 (na úrovni veľvyslanectiev spadalo Thajsko do pôsobnosti československého veľvyslanectva v Rangúne fungujúceho od roku 1975). 30. decembra 1992 thajská vláda potvrdila rozhodnutie uznať Česko a Slovensko ako nástupnícke štáty zanikajúcej ČSFR dňom 1. januára 1993.
Sornac

Sornac môže byť:
Séméac

Séméac môže byť:
Ruch

Ruch môže byť:
Vigeois

Vigeois môže byť:
Bugeat

Bugeat môže byť:
Saint-Germain-du-Bel-Air

Saint-Germain-du-Bel-Air môže byť:
Gramat

Gramat môže byť:
Labastide-Murat

Labastide-Murat môže byť:
Payrac

Payrac môže byť:
Salviac

Salviac môže byť:
Vayrac

Vayrac môže byť:
Malý Dračí štít

Malý Dračí štít (, ) je nižší severozápadný vrchol Dračieho štítu, vysoký vo Vysokých Tatrách. Od juhovýchodného vrcholu Vysokej ho delí Vyšné Dračie sedlo.
Názov.
Je spojený s povesťami o tatranských drakoch, šarkanoch (, ). Správy o šarkanoch boli založené na rozprávaniach o nálezoch kostier neznámych zvierat, možno jaskynných medveďoch, ktoré nachádzali hľadači pokladov. Z nich sa časom pretvorili do ľudových povestí, napríklad aj tá o šarkanovi, ktorý žil nad Zlomiskami a nechal sa obsluhovať unesenou dievčinou z Mengusoviec, ktorú napokon vyslobodila jej matka. Drak, potom ako ho prekliala, skamenel. Zubatý hrebeň, ktorý sa tiahne z Vysokej na juh a juhovýchod, to sú pozostatky z draka. Z iniciatívy Uhorského karpatského spolku začiatkom 20. storočia hlavný vrchol dostal meno "Déchy-spitze", "Déchy-csúcs" a vedľajší nižší "Kleine Déchyspitze", na počesť cestovateľa - horolezca Mórica Déchyho. Malý Dračí štít v maďarskej nomenklatúre nemá osobitný názov.
Prví na štíte.
Prvými pravdepodobne boli horolezci, ktorí vystúpili na hlavný vrchol Dračieho štítu.
Turistika.
Je prístupný len v sprievode horského vodcu.
Posledná veža

Posledná veža (, , ) je najvýraznejšia zo štyroch veží v hrebeni od Pyšného štítu po Lomnický štít, zhruba v jeho strede, medzi Jordánovou štrbinou (Zubatou vežičkou) a Poslednou štrbinou (Lomnickou vežičkou) vo Vysokých Tatrách.
Názov.
Názov pochádza od horolezcov. Je to posledná vežička v hrebeni medzi Baraními rohmi a Lomnickým štítom, ak Lomnickú vežičku nezohľadňujeme ako samostatný objekt.
Turistika.
Je prístupný len v sprievode horského vodcu.
Clark Gregg

Robert Clark Gregg (* 2. apríl 1962, Boston, Massachusetts, USA) je americký herec, režisér, scenárista a dabér. Je známy hlavne rolou Agenta Coulsona v Marvel Cinematic Universe. Objavil sa vo filmoch Iron Man (2008), Iron Man 2 (2010), Thor (2011), (2012), Captain Marvel (2019) a v seriáli Agenti S.H.I.E.L.D. Jeho hlas ste mohli počuť v animovaných sériach Ultimate Spider-Man a vo videohrách Lego Marvel Super Heroes, Lego Marvel Avengers a Marvel Heroes.
Napísal a režíroval filmy Posadnutý sexom (2008) a Trust Me (2013).
Od roku 2001 je ženatý s herečkou Jennifer Grey, s ktorou majú dcéru Stellu.
V roku 2020 Clark Gregg a Jennifer Grey oznámili rozvod po 19 rokoch manželstva.
Paray-le-Monial

Paray-le-Monial môže byť:
Bourbon-Lancy

Bourbon-Lancy môže byť:
Chauffailles

Chauffailles môže byť:
Digoin

Digoin môže byť:
Gueugnon

Gueugnon môže byť:
Toulon-sur-Arroux

Toulon-sur-Arroux môže byť:
Semur-en-Brionnais

Semur-en-Brionnais môže byť:
Adrián Vallášek

PhDr. Adrián Vallášek (niekedy sa v odbornej literatúre uvádzajú formy mena ako: Adrián Vallašek alebo Adrian Vallašek;* 17. máj 1934, Kostolná pri Dunaji† 19. február 2007) bol slovenský archeológ. Študoval na Filozofickej fakulte UK v Bratislave, odbor "Archeológia". Špecializoval sa na stredovekú archeológiu na Slovensku.
Životopis.
Narodil sa 17. mája 1934 v Kostolnej pri Dunaji, do učiteľskej rodiny ako mladší z dvoch detí. V rodnej dedine navštevoval základnú ľudovú školu. Po ukončení základnej ľudovej školy nastúpil na osemročné gymnázium v Senci, kde v roku 1953 maturoval. V tom istom roku nastúpil na UK v Bratislave. Štúdium ukončil diplomovou prácou na tému: "Pohrebný rítus v dobe Veľkomoravskej ríše" v roku 1958.
Po ukončení štúdií nastúpil ako odborný asistent v SNM v Martine. Od roku 1960 do roku 1965 pracoval ako samostatný odborný pracovník v Mestskom múzeu v Bratislave. Od roku 1965 pracoval ako samostatný odborný pracovník špecialista, neskôr vedúci archeologického oddelenia na Slovenskom ústave pamiatkovej starostlivosti a ochrany prírody v Bratislave (dnešný Pamiatkový úrad). V roku 1968 obhájil doktorskú dizertačnú prácu FFUK v odbore "Stredoveká archeológia". Od roku 1983 bol samostatný vedecko-technický pracovník. Od roku 1990 riaditeľ Archeologického múzea SNM v Bratislave, a v roku 2003 nastúpil do dôchodku.
Publikačná činnosť.
Práce vo vedeckých a odborných periodikách. Bol spoluautorom monografií:
Innuendo (pieseň)

„Innuendo“ je pieseň publikovaná v roku 1991 skupinou Queen v rovnomennom albume Innuendo. Jej autormi sú Freddie Mercury a Roger Taylor (uvádzaná je ale celá skupina). Považuje sa za jeden z posledných veľdiel skupiny. Je ich tretím singlom, ktorý dosiahol v rebríčkoch EMI prvú pozíciu, hneď po „Bohemian Rhapsody“ a „Under Pressure“.
Vznik.
Nápad napísať pieseň vznikol len náhodou. V Montreux si Brian May s Rogerom Taylorom len tak „jamovali“ v štúdiu. Freddie hneď začal komponovať text a hudbu. Celú strednú časť napísal on. Zvyšok piesne zložil Roger, inšpirovaný skupinou Led Zeppelin a ich piesňami „Kashmir“ a „Thank You“.
Štruktúra piesne.
„Innuendo“ znie podobne ako „Bohemian Rhapsody“ - je zložená z viacerých častí (niekedy je pieseň označovaná aj ako „Bohemian Rhapsody číslo 2“). Na začiatku a na konci je rocková téma Rogera Taylora. Stredná časť je zložená z gitarových flamenco častí-pričom raz ide gitara sama a raz v rockovej úprave- a časti s orchestrom, ktorý bol vytvorený syntetizátormi. Pieseň má viacero taktov- trojštvrťový, štvorštvrťový aj päťštvrťový, ktoré sa navzájom prelínajú.
Videoklip.
Tým, že Freddieho zdravotný stav sa čoraz viac zhoršoval, nemohli urobiť nové snímky s ním. Preto sa skupina rozhodla využiť zábery z piesní ako „Scandal“, „Breakthru“ alebo „I Want It All“. Samotný videoklip sa líši od bežných- je akoby maľbou s mixom animovaných a živých postáv. Použité sú tiež historické zábery. Samotných členov kapely tiež namaľovali - Johna Deacona v kubistickom štýle, Rogera Taylora v štýle Jacksona Pollocka, Briana Maya ako viktoriánske skice a Freddieho Mercuryho v štýle Leonarda da Vinci. Klip bol nominovaný na cenu Monitor Award za najlepší videoklip (Monitor Award for Best Achievement in Music Video).
Zaujímavosti.
Na nahrávanie tejto piesne bol pozvaný gitarista skupiny Yes Steve Howe. Jedna verzia hovorí, že ho pozval Mercury, s ktorým mal priateľský vzťah, druhá, že to bol Brian May kvôli časti s flamenco gitarou. Steve Howe túto udalosť opísal takto:
"Zhodou okolností som bol vtedy v Montreux a mal som namierené do štúdia. Queeni tam práve nahrávali svoj album. Vošiel som dnu a oni mi ho celý prehrali, pieseň Innuendo ako čerešničku na záver. Stratil som reč, také to bolo úžasné. A vtedy mi povedali: 'Chceme, aby si s nami na tejto piesni spolupracoval.'"
Ďalej hovorí, že si zobral najlepšiu španielsku gitaru, večer sa vrátili do štúdia a dali dokopy verziu, akú poznajú fanúšikovia dnes. "Bola to skvelá skúsenosť so skvelými ľuďmi," uzatvoril.
V roku 1992 na koncerte na počesť Freddieho Mercuryho na Wembley túto pieseň spolu so zostávajúcimi členmi Queen zahral Robert Plant z Led Zeppelin.
Saint-Bonnet-de-Joux

Saint-Bonnet-de-Joux môže byť:
Palinges

Palinges môže byť:
Marcigny

Marcigny môže byť:
La Guiche

La Guiche môže byť:
La Clayette

La Clayette môže byť:
Peter Ondria

Peter Ondria (* 15. júl 1971, Prešov) je slovenský spevák, hudobník, podnikateľ, imitátor Louisa Armstronga. Narodil sa 9 dní po smrti Louisa Armstronga. Pri vystúpeniach ho niekedy uvádzajú aj spolu s jeho prezývkou: „Peter Armstrong“ Ondria.
Život.
Detstvo prežil v obci Víťaz na východnom Slovensku, kde žije dodnes. Pochádza z mnohočlennej rodiny, otec Štefan bol baníkom a mama pracovala v poľnohospodárskom družstve. Peter má štyroch súrodencov, troch bratov a jednu sestru. Každý z nich má hudobné nadanie, profesionálne sa hudbe venuje iba Peter. Hudobne začal vystupovať už v mladom veku, v ôsmich rokoch.
V roku 1997 začal vystupovať s imitovaním spevu interpretov ako Gary Moore, Tom Jones, Frank Sinatra a Louis Armstrong. Najviac z jeho vystúpení zarezonovali vystúpenia s imitáciou Louisa Armstronga. Pri interpretovaní piesní „Satchma“ si návštevníci jeho vystúpení mysleli že nespieva naživo, ale na playback. S repertoárom Armstronga prešiel okolo 18 krajín vo svete. Najďalej vystupoval v Japonsku v meste Osaka.
V roku 1999 spolu so skupinou Extasy nahrali remix piesne „What A Wonderful World“, s ktorou aj vystupovali na rôznych koncertoch a vystúpeniach.
V roku 2010 sa zúčastnil súťaže Talentmania, ktorú vysielala TV Markíza spolu s TV Nova. Úspešne sa prebojoval do semifinále a finále.
17. apríla 2012 vystúpil ako hosť na koncerte "Viliam Stanek a hostia", ktorý sa konal v rámci Prešovskej hudobnej jari v PKO v Prešove. Okrem neho vystúpili aj títo hudobný hostia: Top Bigband Prešov, Katka Koščová, Martin Husovský (Komajota), Veronika Husovská, Andy Belej (Andy Belej Quartet), Mário „Gapa“ Garbera (Groovin´Heads), Rasťo Lendacký (Shandy a Ester), Katka Staneková, Marcela Jurčenková, Andrea Majtnerová.
V roku 2015 Mafia Corner spolu s Demexom a Petrom Ondriom nahrali a naspievali pieseň -„Mac3jko“. K pesničke vytvorili aj hudobný klip.
V roku 1996 z iniciatívy všetkých štyroch bratov Ondriovcov (Vladimír, Jozef, Štefan a Peter) bola založená firma Andre Topic. Firma združila všetky podnikateľské aktivity bratov, ktorí už predtým podnikali, ako živnostníci. Firma je spojením podnikania bratov, ktorí začínali s týmito podnikateľskými činnosťami: Vladimír v roku 1991 elektroinštalácie, Štefan v roku 1993 pohostinstvo, Jozef v roku 1994 reštaurácia, Peter v roku 1995 oprava obuvi. Vo Víťazi prevádzkujú "Cafe bar – BISTRO", "Hostinec u Jozefa robotníka", Potraviny a pekárenskú výrobu s názvom "VERONKA", "Ubytovanie Armstrongs" a reštauráciu "ARMSTRONG´S".
Pekárska výroba "VERONKA" je pomenovaná po ich mame Veronike. Vyrábajú v nej parené knedle, parené buchty, ktoré ponúkol aj v Show Jana Krause, keď v relácii vystupoval spolu s hosťami - Martinom Stránským a Lindou Vojtovou 2. decembra 2015).
V roku 2005 svojpomocne s bratmi vybudovali a otvorili reštauráciu a dali jej názov po Louisovi Armstrongovi: "ARMSTRONG´S Restaurant".
V roku 2018 naspieval zábavnú pieseň „Osa“. K piesni natočili aj hudobný klip.
Čierny Dunajec

Čierny Dunajec () môže byť:
Biely Dunajec

Biely Dunajec () môže byť:
Miloš Zárecký

P. ICLic. Mag. theol. Miloš Zárecký OT (* 6. marec 1980 v Smoleniciach) rodák zo Špačiniec je slovenský rehoľník a člen Rádu bratov z nemeckého domu Panny Márie v Jeruzaleme (tiež známy ako Rád Nemeckých rytierov) na Slovensku.
Biografia.
Miloš Zárecký vyštudoval katolícku teológiu v Bratislave a Innsbrucku (2007). Do noviciátu vstúpil 7. októbra 2003 a prvé zložil sľuby 8. októbra 2004. Večnú slávnostnú profesiu zložil do rúk veľmajstra (vysokého majstra) Nemeckého rádu v roku 29. septembra 2007 vo Viedni v rádovom kostole sv. Alžbety a v roku 2009 bol vysvätený za kňaza. 
V roku 2016 ukončil štúdiá kanonického práva na Lublinskej katolíckej univerzite Jána Pavla II. (poľ.: "Katolicki Uniwersytet Lubelski Jana Pawła II"). Od roku 2010 pôsobil ako kňaz v Topoľčianskom dekanáte Nitrianskej diecézy a od roku 2016 pracuje na Arcidiecéznom tribunáli v Trnave. Od roku 2018 je generálnym radcom Nemeckého rádu. Miloš Zárecký je členom Spoločnosti pre cirkevné právo v Česku a členom v Slovenskej spoločnosti pre cirkevné právo. Od roku 2018 je generálnym radcom Nemeckého rádu a štatutárom Nemeckého rádu na Slovensku. Od roku 2018 do 30. júna 2019 pôsobil ako nemocničný kaplán a rektor Kaplnky sv. Michala archanjela v Národnom ústave reumatických chorôb v Piešťanoch. Od 1. júla 2019 pôsobí ako farský administrátor vo Farnosti Dolné Orešany.
Matej Višňovský

Matej Višňovský (iné zápisy priezviska: Wissnovszky, Wissnowsky; ) bol uhorský evanjelický kňaz a básnik, ktorý pôsobil v 17. až 18. storočí.
Život.
Narodil sa v druhej polovici 17. storočia v Nemeckej Ľupči (roku 1946 premenovaná na Partizánsku Ľupču). Od 3. decembra 1703 študoval na Universität Wittenberg („Univerzita vo Wittenbergu“). Od júna 1708 pôsobil ako duchovný v Hornej Súči.
Je autorom príležitostných veršov venovaných Jánovi Turzovi-Nosickému.
Andrej Turčáni

Andrej Turčáni (iné zápisy priezviska: Turchanyi, Turtschany, Turóczy; ) bol uhorský zlatník, ktorý zdokladovateľne pôsobil v 18. storočí v Bratislave.
V rokoch 17781788 a podľa práce aj v roku 1794 je doložené jeho pôsobenie v Bratislave. V roku 1781 sa stal majstrom i mešťanom. V rokoch 17831784 pôsobil ako zástupca cechmajstra. Z jeho prác sa zachovala napr. kruhová dóza, ktorá pôvodne patrila do vlastníctva J. Barossa z Budapešti.
Ján Zimáň

Ján Zimáň (iný zápis priezviska: Zimányi; ) bol uhorský maliar, rezbár a reštaurátor, ktorý zdokladovateľne pôsobil v prvej a začiatkom druhej polovice 19. storočia v Košiciach.
Život.
Narodil sa v prvej polovici 19. storočia v Brezovici v Šarišskej župe. V rokoch 18291861 je doložené jeho pôsobenie v Košiciach, kde sa v roku 1829 stal mešťanom a otvoril si dielňu. V roku 1829 alebo 1830 reštauroval obraz "Nanebovzatia Panny Márie", namaľovaný podľa rovnomenného diela Tiziana, na hlavnom oltári v Rožňave.
Innuendo

Innuendo môže byť:
Bilaterálne zmluvy medzi Česko-Slovenskom a Sovietskym zväzom

V priebehu rokov 19351990 boli uzavreté viaceré bilaterálne zmluvy medzi Česko-Slovenskom a Sovietskym zväzom.
Prvé, dočasné bilaterálne zmluvy uzatvorila Československá republika (ČSR) s Ruskou socialistickou federatívnou sovietskou republikou (RSFSR) 5. júna 1922 a s Ukrajinskou sovietskou socialistickou republikou (USSR) 6. júna 1922, predchodcami Zväzu sovietskych socialistických republík (ZSSR). Týkali sa administratívnych záležitostí (zriadenie štátnych zastupiteľstiev, dopravné spojenie, medzištátne obchodné operácie a pod.) a otázka uznania RSFSR a USSR ostala otvorená.
Meltzerov efekt

Meltzerov efekt je efekt založený na vplyve poklesu úrokovej sadzby na rast hodnoty portfólia cenných papierov, teda na rast bohatstva a v konečnom dôsledku na rast spotreby. Bol pomenovaný podľa amerického ekonóma Allana H. Meltzera (1928 – 2017).
Penzia

Penzia môže byť:
Robert Žitňanský

Mgr. Robert Žitňanský (* 9. október 1976, Košice – † 12. apríl 2018) bol slovenský novinár, ekonomický analytik a politik, spoluzakladateľ hnutia NOVA.
Životopis.
V rokoch 19961997 študoval na Filmovej a televíznej fakulte Vysokej školy múzických umení v Bratislave (FTF VŠMU), neskôr v rokoch 20032006 na Filozofickej fakulte Univerzity Konštantína Filozofa v Nitre (FF UKF) a na Filozofickej fakulte Univerzity sv. Cyrila a Metoda v Trnave (FF UCM), kde získal bakalársky titul. V rokoch 20062008 potom absolvoval magisterské štúdium v odbore verejná politika na Fakulte sociálnych a ekonomických vied Univerzity Komenského v Bratislave (FSEV UK).
Pracoval ako reportér týždenníka Trend (19951996), redaktor denníka SME (19961997), korešpondent rádia Slobodná Európa (19971998). V rokoch 19981999 bol poradcom podpredsedu vlády SR pre ekonomiku Ivana Mikloša v prvej vláde Mikuláša Dzurindu, následne pokračoval v novinárskej práci ako redaktor týždenníka Domino fórum (19992004).
V roku 2004 spoluzakladal týždenník .týždeň, kde potom do roku 2009 pôsobil ako zástupca šéfredaktora. Zároveň v rokoch 20042012 moderoval ekonomickú diskusnú reláciu "Analýzy a trendy" v spravodajskej televízii TA3.
V rokoch 20092012 pôsobil ako analytik v Inštitúte pre dobre spravovanú spoločnosť (SGI), kde sa zaoberal najmä otázkami hospodárskej a sociálnej politiky, kapacity inštitúcií a politickej ekonómie štrukturálnych reforiem. Podieľal sa tiež na projekte SGI "Nové idey pre Slovensko".
V roku 2012 stál spolu s Danielom Lipšicom, Gáborom Grendelom a Janou Žitňanskou pri zrode politického hnutia Nová väčšina (NOVA). V roku 2015 politické aktivity ukončil.
V máji 2017 utrpel vážne zranenia, keď ho na priechode pre chodcov v belgickom Bruseli zrazilo auto. Bol dlhodobo hospitalizovaný, najprv v Bruseli, v auguste ho vládny špeciál previezol vo vážnom stave na Slovensko. 12. apríla 2018 podľahol následkom zranení, ktoré pri nehode utrpel.
Bol ženatý s konzervatívnou političkou a europoslankyňou Janou Žitňanskou (KDH, NOVA), s ktorou mal tri deti. Jeho otcom bol novinár Eduard Žitňanský, manžel bývalej ministerky spravodlivosti Lucie Žitňanskej.
Wildpath

Wildpath je francúzska hudobná skupina hrajúca symfonický power metal. Skupina vznikla v roku 2001 v Paríži. Jej tvorba je inšpirovaná mytológiou a stredovekom.
Varta futsal liga 2017/18

Varta futsal liga 2017/18 bol 25. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Titul obhájilo družstvo ŠK Slovan Bratislava futsal, ktoré vo finálovej sérii zvíťazilo nad nováčikom Mimel Lučenec.
Liga v priebehu sezóny zmenila svoj mediálny názov na "Varta futsal liga".
Systém súťaže.
Systém súťaže sa oproti minulej sezóne nezmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 3 víťazné zápasy, rovnako ako semifinále a finále. Play-off o 3. miesto sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej súťaži s účastníkmi regionálnych skupín 2. ligy.
Účastníci.
Poznámky: 
Baráž o extraligu.
V najvyššej súťaži sa neudržali oba tímy extraligy a z baráže do nej postúpily družstvá Žiliny a Barabéri Bratislava.
Poznámka: Klub Angels Humenné nevyužil právo prihlásiť sa do baráže, rovnako ako ďalšie dva oslovené kluby z 2. ligy VýchodZlato Lux Košice a FK Ekoprim Prešov.
Veľkonočné obdobie

Veľkonočné obdobie je časť liturgického roka. Všeobecné smernice o liturgickom roku a o kalendári rímskokatolíckej cirkvi o ňom (okrem iného) hovoria, že:
V rímskokatolíckej cirkvi veľkonočné obdobie trvá od Veľkonočnej nedele Pánovho zmŕtvychvstania do nedele Zoslania Ducha Svätého (Turíce), spolu 50 dní (osem týždňov). Prvých osem dní sa slávi ako Veľkonočná oktáva, 40. deň je slávnosťou Nanebovstúpenia Pána. Veľkonočnému obdobiu predchádza Veľkonočné trojdnie a pôstne obdobie, nasleduje po ňom cezročné obdobie.
V evanjelickej cirkvi augsburského vyznania na Slovensku je veľkonočný kruh súčasťou Slávnostnej časti cirkevného roka. Zahŕňa šesť pôstnych nedieľ, Svätý týždeň, Veľkú Noc a päť nedieľ po veľkej noci. Bezprostredne po ňom nasleduje svätodušné obdobie.
Veľvyslanectvo Slovenskej republiky v Tirane

Veľvyslanectvo Slovenskej republiky v Tirane je zastupiteľský úrad Slovenska, ktorému diplomaticky a konzulárne prislúcha územie Albánska. Sídli v budove na Rruge Skenderbej 8 v Tirane v Albánsku, naproti veľvyslanectvu Nemeckej spolkovej republiky. V blízkosti sa nachádza tiež veľvyslanectvo Českej republiky. Slovenské veľvyslanectvo riadi mimoriadny a splnomocnený veľvyslanec Milan Cigánik, ktorý bol do funkcie vymenovaný prezidentom SR Ivanom Gašparovičom 21. októbra 2013.
Dejiny.
Zastupiteľský úrad Československa.
Československé veľvyslanectvo v Tirane fungovalo od 28. mája 1954, od decembra 1961 na čele s Chargé d’affaires ad interim, keďže od XV. zasadnutia RVHP 12.15. decembra 1961 sa Albánsko prestalo zúčastňovať na činnosti tejto organizácie a v roku 1962 i na činnosti Organizácie Varšavskej zmluvy. Od 13. septembra 1989 už úrad fungoval opäť pod vedením veľvyslanca.
Zastupiteľský úrad Slovenska.
O zriadení zastupiteľského úradu v Tirane (do roku 2004) rozhodla vláda SR už v roku 2001, k realizácii tohto uznesenia nedošlo "„z dôvodov nedostatku financií“". Po vstupe Slovenska do EÚ väčšmi vzrástla potreba prítomnosti zastupiteľského úradu v Albánsku a Severnom Macedónsku, ktoré veľvyslanectvo v Aténach už nestíhalo pokrývať na dostatočnej úrovni. Slovenské záujmy v tomto regióne boli predovšetkým hospodárskeho rázu. S postupných zbližovaním Albánska a Macedónska k EÚ sa predpokladal nárast ich ekonomického potenciálu, vrátane absorpčnej kapacity ich trhov pre slovenské výrobky, ako aj príležitosť slovenských podnikov podieľať sa na plánovanom rozvoji infraštruktúry a privatizačných projektoch v týchto štátoch.
Na rokovaní vlády SR 9. júla 2008 preto padlo rozhodnutie o zriadení pobočky zastupiteľského úradu v Aténach so sídlom v Tirane ešte v danom roku ako o prvom kroku k ustanoveniu veľvyslanectva. To bolo slávnostne otvorené 22. januára 2009, za účasti ministra zahraničných vecí SR Miroslava Lajčáka, a svoju činnosť spustilo vo februári 2009.
1. futsalová liga žien 2017/18

1. futsalová liga žien 2017/18 bol v poradí 3. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži na začiatku účinkovalo 8 družstiev, t. j. o 1 družstvo viac ako v minulej sezóne. Po odohraní 2. turnaja však družstvo WFK Nitra na ďalšie turnaje nenastúpilo a jeho zápasy boly anulované. Titul obhájilo družstvo TJ Spartak Myjava.
Systém súťaže.
Systém súťaže zostal rovnaký a pozostával iba zo základnej časti. Tá sa organizovala formou štyroch turnajov, každý v inom dejisku. Každý s každým odohral po 2 zápasy.
Účastníci.
Poznámka: Družstvo SCVŠ Púchov, ktoré skončilo v minulej sezóne na 7. mieste, sa do tejto sezóny neprihlásilo.
Deinomenes (sochár)

Deinomenes () bol grécky sochár na prelome 5. a 4. storočia pred Kr. 
Deinomenes, grécky sochár neznámeho pôvodu, bol činný na konci 5. a na začiatku 4 storočia pred Kr. Staroveký rímsky historik Plínius uvádza, že pôsobil hlavne počas 95. olympiády (v rokoch 400 až 396 pred Kr.) a že zhotovil sochu Prótesilaa a zápasníka Pythodéma. Podľa Tatiana bol autorom sochy "Besantidy", kráľovnej Paiónov a grécky cestovateľ Pausanias zaznamenal, že sa jeho diela nachádzali pri soche lyrického básnika Anakreóna na aténskej Akropole: „"Ženské postavy v blízkosti, totiž Ió, dcéru Inachovu, a Kallistu, dcéru Lykaonovu, vytvoril Deinomenes. O oboch sa rozprávajú rovnaké báje, totiž láska k Diovi, hnev Hérin a premena, jednej na kravu a druhej na medvedicu."“ 
Na aténskej Akropole sa našli pozostatky zo sochy (dolnej časti z pravdepodobne portrétnej sochy), ktorú podľa nápisu zhotovil Deinomenes. Podľa typu písma ju ale datujú približne do rozhrania 2. a 1. storočia pred Kr.